Victor Sá

João Victor Santos Sá (tuntud lihtsalt kui João Victor või Victor Sá; sündinud 27. märtsil 1994 São José dos Camposes) on Brasiilia jalgpallur, kes mängib vasaku äärepoolkaitsjana Brasiilia kõrgliigaklubis Botafogo.

Aastatel 2014–2015 mängis Victor Sá Brasiilias São Paulo osariigi meistrivõistluste kolmanda divisjoni klubis Joseense. Seejärel siirdus ta Euroopasse ning mängis aastatel 2015–2017 kaks hooaega Austria esiliigaklubis Kapfenberger. Aastatel 2017–2019 mängis ta kaks hooaega Austria kõrgliigaklubis Linzi LASK. Hooajal 2018/19 saavutas ta LASK-iga Austria kõrgliigas teise koha. Samal hooajal lõi Victor Sá Austria kõrgliigas 13 väravat, millega oli liigas paremuselt teine väravalööja.

2019. aasta mais sõlmis ta nelja-aastase lepingu Saksamaa kõrgliigaklubiga VfL Wolfsburg.Offiziell: Wolfsburg schlägt bei Joao Victor zu, kicker.de, 10 May 2019 Esimese värava Saksamaa kõrgliigas lõi ta 23. novembril 2019 mängus Eintracht Frankfurti vastu. Kui esimesel hooajal kuulus Victor Sá Wolfsburgis algkoosseisu 18 mängus, siis hooajal 2020/21 vaid kolmes mängus. Hooajal 2021/2022 mängis ta Araabia Ühendemiraatide klubis Al Jazira.

2022. aasta märtsis naasis Victor Sá Brasiiliasse ning sõlmis kuni 2025. aasta lõpuni kehtiva lepingu Botafogoga.https://www.transfermarkt.com/victor-sa/profil/spieler/381724 (vaadatud 8.8.2023)

 Saavutused 
Al Jazira
UAE Super Cup: 2021

 Viited 

Kategooria:Brasiilia jalgpallurid
Kategooria:VfL Wolfsburgi mängijad
Kategooria:Botafogo de Futebol e Regatase mängijad
Kategooria:Bundesliga mängijad
Kategooria:Campeonato Brasileiro Série A mängijad
Kategooria:Sündinud 1994